పెమా ఖండూ

పెమా ఖండూ (1979 ఆగస్టు 21) భారతదేశానికి చెందిన రాజకీయ నాయకుడు, అరుణాచల్ ప్రదేశ్ ముఖ్యమంత్రి. 2016 జూలై నుండి పరిపాలనలో ఉన్న పెమా ఖండు ప్రభుత్వం రెండు సార్లు తమ పార్టీని మార్చారు:

2016 సెప్టెంబరులో భారత జాతీయ కాంగ్రెస్ నుండి పీపుల్స్ పార్టీ ఆఫ్ అరుణాచల్ కి ఒకసారి, "Times of India" 16/9/16 2016 డిసెంబరులో రెండవసారి భారతీయ జనతా పార్టీకి మారారు. గతంలో అతను నబమ్ టుకీ ప్రభుత్వంలో పర్యాటకం, పట్టణాభివృద్ధి, జలవనరుల శాఖ మంత్రిగా పనిచేశారు.

 వ్యక్తిగత జీవితం 
పెమా ఖండూ అరుణాచల్ ప్రదేశ్ పూర్వ ముఖ్యమంత్రి దోర్జీ ఖండు కుమారుడు. దోర్జి ఖండు 2011 ఏప్రిల్ 30న తవాంగ్ నగరం వెళ్తున్న సమయంలో హెలికాఫ్టర్ యాక్సిడెంట్లో మరణించాడు. ఖండు భౌద్ధమతస్తుడు. హిందూ కాలేజి, ఢిల్లీ విశ్వవిద్యాలయం నుండి గ్రాడ్యుయేషన్ చదువు పూర్తి చేసాడు.

పెమా ఖండూ మోన్పా తెగకు చెందినవారు, ఇది ప్రధానంగా భారతదేశంలోని అరుణాచల్ ప్రదేశ్‌లోని తవాంగ్ జిల్లాలో నివసిస్తున్న ఒక స్థానిక సమాజం. మోన్పాస్ వారి గొప్ప సాంస్కృతిక వారసత్వానికి ప్రసిద్ధి చెందింది, ఇందులో శక్తివంతమైన పండుగలు, సాంప్రదాయ నృత్య రూపాలు, ప్రత్యేకమైన ఆచారాలు ఉన్నాయి.

 రాజకీయ జీవితం 
2011 లో అతని తండ్రి మరణం తరువాత రాష్ట్ర కాబినెట్లో పెమా ఖండూ వాటర్ రిసోర్స్ డెవెలప్మెంట్, పర్యాటక శాఖ మంత్రిగా బాధ్యతలు చేపట్టాడు. 2011 జూన్ 30న తన తండ్రి నియోజకవర్గంలో భారత జాతీయ కాంగ్రెస్ నుండి ఏకగ్రీవంగా రాష్ట్ర అసెంబ్లీకి ఎన్నికయ్యాడు.

2014 అరుణాచల్ ప్రదేశ్ శాసనసభ ఎన్నికల్లో ముక్తో నియోజకవర్గం నుండి పోటీ లేకుండా పెమా ఖండూ తిరిగి ఎన్నికయ్యాడు. ఏడాది పొడవునా రాజకీయ సంక్షోభం తరువాత 37 సంవత్సరాల వయసులో ఖండు 2016 జూలై 17 న అరుణాచల్ ప్రదేశ్ ముఖ్యమంత్రిగా ప్రమాణ స్వీకారం చేశాడు.

2016 సెప్టెంబరు 16 న, సిఎం పెమా ఖండూ ఆధ్వర్యంలో అధికార పార్టీకి చెందిన 43 మంది ఎమ్మెల్యేలు భారతీయ జాతీయ కాంగ్రెస్ నుండి భారతీయ జనతా పార్టీ మిత్రపక్షమైన అరుణాచల్ పీపుల్స్ పార్టీకి ఫిరాయించారు.

దీంతో కొన్ని కారణాల వల్ల 2016 డిసెంబరు 21న పెమా ఖండూనీ పార్టీ అధ్యక్ష పదవినుండి తప్పించారు. 11 మంది ఎమ్మెల్యేలతో పాటు ఇద్దరు స్వతంత్రుల మద్దతుతో బిజెపి తన బలాన్ని 45 కి పెంచడంతో 2016 డిసెంబరులో, పీపుల్స్ పార్టీ ఆఫ్ అరుణాచల్ 43 మంది శాసనసభ్యులు 33 మంది భారతీయ జనతా పార్టీలో చేరడంతో ఖండు శాసనసభలో తన మెజారిటీని తిరిగి సాధించాడు.

పెమా ఖండూ అరుణాచల్ ప్రదేశ్ కి భారతీయ జనతా పార్టీ నుండి రెండవ ముఖ్యమంత్రి, అంతకు మునుపు గెగోంగ్ అపాంగ్ 2003 లో 44 రోజుల పాటు బిజెపి నుండి అరుణాచల్ ప్రదేశ్ కి ముఖ్యమంత్రిగా ఉన్నాడు. ఆయన 2024లో జరిగిన ఎన్నికల్లో  గెలిచి వరుసగా మూడోసారి అరుణాచల్‌ ముఖ్యమంత్రిగా భాద్యతలు చేపట్టాడు.

 మూలాలు 

వర్గం:అరుణాచల్ ప్రదేశ్ రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:భారతదేశ రాష్ట్రాల ముఖ్యమంత్రులు
వర్గం:జీవిస్తున్న ప్రజలు
వర్గం:1979 జననాలు
వర్గం:రాజకీయ నాయకులు
వర్గం:అరుణాచల్ ప్రదేశ్ ముఖ్యమంత్రులు